Document ID: /roh_data/filtered/fineweb-2-filterrobots_roh.jsonl.gz/5377

Per tuts quatter è in tal inscunter stà ina premiera. Sandra ed Andri Baltermia han numnadamain avert lur isch-chasa per las duas politicras ed han discurrì cun ellas vid maisa-cuschina davart las premias per las cassas da malsauns che creschan ad in crescher.
Miraclas na pon era ellas betg far.
Anita Mazzetta (La Verda) e Martha Widmer-Spreiter (PBD) hajan prendì serius lur situaziun en famiglia. Uss speran Sandra ed Andri Baltermia ch'ellas prendian a cor lur discussiun – era sch'els èn cunscients ch'il tema è cumplex e ch'i dovra ina refurma pli gronda per evitar che las premias creschan uschè fitg sco ils ultims onns.
Sbassar ils custs da sanadad
Il recept magic na dettia betg, manegia Anita Mazzetta. I saja dentant impurtant ch'i vegnia spargnà tar ils custs da sanadad en l'entira Svizra e ch'i vegnia collavurà meglier. Martha Widmer-Spreiter è da l'avis ch'i fiss da restrenscher il dumber da lobists da las cassas da malsauns e da la farmazia en Chasa federala.
RR actualitad 11.00